Ramlee Awang Murshid

Ramlee Awang Murshid (nosusu ontok 4 Milau 1967, id Papar, Malaysia) nopo nga songulun novelis Malaysia kiraha Melayu Brunei.

 Koposion om kalaja 
Nokotorimo isio pondidikan id Sikul Tosiriba Kapayan hilo Kota Kinabalu mantad 1974 gisom 1979 om minongoput pondidikan pintangaan hilo Sabah College, Kota Kinabalu om nakaawi ponginabasan ontok toun 1984. Sumusuhut, minongoput isio ponginabasan takawas id Universiti Kebangsaan Malaysia, id nombo nakaanu isio Sijil Komunikasi ontok 2000 om Ijazah Sarjana Muda Sastera (Kepujian) id suang gana Komunikasi.

Nokohompit isio id gana teater mantad di omulok po, sumoonu sabaagi monunuhu, monunuat skrip toi ko mimingkono. Koumbal nogi isio momuru sabaagi wartawan id Radio Televisyen Malaysia (RTM) solinaid 20 toun, mantad 1986 gisom 2010. Poingkalaja sabaagi wartawan, sumoonu mogowit disio kumaa id mogisuusuai pogun nopo nga ahal di oponsol id suang ponuatan dau. Nakaanu isio inspirasi mantad koinganan montok piipiro karya dau i kiwaa latar likud do pogun labus miagal do Jipun.

 Koposion sondii 
Sinumawwo isio di Dayang Aminah Datuk Aliudin mantad 14 Mansak 1990. Kiwaa songulun tanak diolo pinungaranan do Muhammad Aizuddin Haiqal.

 Gaa 

 Nokolimbou koduo montok novel Igauan Maut (1995) id suang Pialaan Ponuatan Novel Nosukod i pinaanjul do Dewan Bahasa dan Pustaka, cawangan Kota.
 Anugerah Sastera Sabah 1995/1996 maya novel Igauan Maut.
 Nokolimbou koduo montok novel Pei Pan id suang Sako Novel National Award 2002.
 Anugerah Sastera Sabah 2004/2005 maya novel Pei Pan
 Anugerah Sastera Sabah 2006/2007 maya novel Bagaikan Puteri.
 Berita Harian Reader's Favourite Book Award 2009 maya novel Hijab Sang Pencinta (Nokolimbou Kotolu)

 Kalaja 
No.TounUhuMinapalabusNuut011995Igauan MautDewan Bahasa dan Pustakapublished by RAM typewriter (RAMFC store)021998TombiruoAlaf 21film: Tombiruo: Penunggu Rimba031999RanggauAlaf 21042000Anugerah PertamaCreative EnterpriseNo longer published052000MandatoriAlaf 21062001Semangat HutanAlaf 21072002Pei PanUPDSB082002ADAMAlaf 21092003Satu JanjiAlaf 21102004Tombiruo TerakhirAlaf 21112005Rahsia PerinduAlaf 21122005Bagaikan PuteriAlaf 21132006Hatiku Di HarajukuAlaf 21142007Cinta Sang RatuAlaf 21152008Ungu KarmilaAlaf 21162008Hijab Sang PencintaAlaf 21172008Personal JusticeAlaf 21English translation of ADAM182009MikhailAlaf 211920109 NyawaAlaf 21202010Cinta SufiAlaf 21212011Rayyan FantasiAlaf 21222011Sutera BidadariKarangkraf232011Fiksyen 302Karangkraf242012Sunan MusafirKarangkraf252013Aku BerceritaKarangkraf262013MagisKarangkraf272014Sunan NanggroeKarangkraf282014RaudhahKarangkrafAs part of the Jiwa Kacau 2 : Gaun Berdarah anthology292014MitosRAMFCOriginally released as a series every Saturday on Berita Harian in 2013302014RaudhahKarangkraf312015Tetamu SiangKarangkrafA part of the Jembalang anthology322015Sunan Cinta Nan SaktiKarangkraf332016ImaginasiKarangkraf342017Anding AyanganBuku Prima352018Legasi TombiruoBuku Prima

 Adaptasi kalaja 
Pinalabus iso adaptasi filim mantad iso karya ointutunan di Ramlee, Tombiruo: Penunggu Rimba do Astro Shaw, papalabus buuk  Karangkraf, Ideate Media om syarikat produksi di Ramlee sondii,  Layar Sunan. Pinosolimbou filim dii hilo pawwagam ontok 16 Gumas 2017. Masaan nogi o apat syarikat dii papaasil adaptasi filim montok karya suai kiuhu  Bagaikan Puteri, iso novel fiksyen sajara kokomoi songulun sumandak i nokoongoi id abad ko-15 om nokouhang miampai songulun laksamana Kesulatanan Aceh.

Nosiliu adaptasi o novel thriller Mandatori doid siri mini onom episod sabaagi kosolimbahan ekslusif id koumatan on-demand Astro First, ponounda televisyen satelit Malaysia ontok kolimpupuson toun 2017.

Sukuon

Toud
 http://www.kelabram.com/

Kategori:Tulun mantad Sabah